Katedral ng Santa Giusta

Ang Katedral ng Santa Giusta, ngayon ay isang basilika menor (Italyano: Basilica di Santa Giusta) ay ang dating katedral ng binuwag na Diyosesis ng Santa Giusta, sa Santa Giusta, lalawigan ng Oristano, Sardinia, Italya. Ang pag-aalay nito ay kay San Justa ng Cagliari na, ayon sa tradisyon, ay pinaslang na martir dito sa panahonng Romano sa ilalim ni emperedor Diocleciano, kasama ang kaniyang mga kasama na sina Santa Justina at Aenidina. Halos buong itinayo sa arenisca, ito ay itinuturing isa sa pinakamahalagang halimbawa ng arkitekturang Romanikong Sardo. Kasaysayan Ang katedral ay itinayo noong unang bahagi ng ika-12 siglo ng mga lokal at manggagawang Pisano, ang huli ay may karanasan mula sa Katedral ng Pisa. Ipinagpapalagay ng ilang mga istoryador ng sining na may ibang simbahan sa pook dati, ngunit hindi ito tiyak na napatunayan. Noong ika-16-17 siglo, ang timog na pader ay giniba upang payagan ang paglikha ng dalawang kapilya. Noong 1503 ang Diyosesis ng Santa Giusta ay inalis at isinanib sa Oristano. Noong 1847 isang marmol na papaloob ang itinayo upang palibutan ang presbiteryo, habang ang isang pulpito ay idinagdag noong 1876. Noong 1860 ang dating hugis layag na kampanilya ay gumuho, at pinalitan ng isang parisukat na kampanilya sa estilong Neoromaniko, na natapos noong 1906. Mga pinagkuhanan Coroneo, Roberto (1993). Architettura Romanica dalla metà del Mille al primo '300 . Nuoro: Ilisso. ISBN Coroneo, Roberto (1993). Coroneo, Roberto (1993).